Namgoong Min Mesti Mencari Pengkhianat Yang Bersembunyi Dalam Poster Drama Akan Datang “The Veil”
MBC telah kongsikan poster terbaru yang menarik drama akan datang, The Veil. The Veil adalah drama aksi blockbuster terbaru yang dibintangi oleh Namgoong Min sebagai Han Ji Hyuk, ejen elit yang juga merupakan legenda di NIS (National Intelligence Service). Kerana rekod dan kemahirannya yang sempurna dalam menyelesaikan misi, Han Ji Hyuk adalah ejen tertinggi yang disanjung tinggi oleh rakan-rakannya. Namun, ketika dia hampir menjatuhkan sindiket jenayah terancang, Han Ji Hyuk secara tiba-tiba menghilangkan diri. Setelah hilang dan kehilangan ingatan selama setahun, dia kembali berani ke organisasi untuk mencari pengkhianat yang bertanggungjawab atas kejatuhannya. Poster terbaru, yang anda boleh lihat dibawah, mengisyaratkan bahawa dia akan berhadapan musuh-musuhnya secara berseorangan. Dikeliling oleh musuh tanpa wajah, dan identitinya yang disembunyikan, Han Ji Hyuk yang terluka tetap tenang ketika dia bersiap sedia untuk melawan pengkhianat misteri.  Ketika Han Ji Hyuk yang memegang senjata mencari mereka yang mengkhianatinya, kapsyen poster berbunyi, “Cari pengkhianat yang tersembunyi dan menghukum mereka.” The Veil akan memulakan tayangannya pada 9 Ogos jam 10.00 malam waktu Korea Selatan. 